קובי מאור

ביוגרפיה

נולד וגלד בירושלים. בוגר בית הספר לאמנויות הבמה "בית צבי" (2004), וסדנת רותי דייכס למשחק מול מצלמה.
נשוי לדנה ואבא לבן ובת.

בטלוויזיה

משנת 2011 ועד היום מגלם את "מני חסון" בנו של סילבן חסון (יהורם גאון), אחיה של שני (רותם אבוהב), בסדרה הקומית סברי מרנן במסגרת שידורי קשת בערוץ 12.
משנת 2013 משחק בסדרה הקומית "חברות" של ליטל שוורץ כניסים חכם בעלה של פזית (לירית בלבן).
בסדרה "מטומטמת" של בת חן סבג מגלם "ריבי" טראנסג'נדר הומוסקסואל ב-HOT3.
ב "טקסי דרייבר" שיחק את "חרא" בוטנים (מיכה לילך), מתפקידים הראשיים בסדרה.
בסדרה "כפולה" המשודרת בKidZ, מגלם את אבא של נועה קירל, לצד שלום אסייג, עפר שכטר ואחרים.
דיבב את בנימין נתניהו בסאטירה של ערוץ כאן 11 "מדינת הגמדים".
בתוכנית הסאטירה "זה המצב" בערוץ 2 (רשת), בהשתתפותם של ירון ברובינסקי, מולי שולמן, אסף פריינטא, גיתית פישר ואחרים.
בערוץ הילדים "סופשלי" בכיכובם של שחר חסון, זאב רווח, עדי הימלבלוי ואחרים.
בדרמת הפשע "עספור" בHOT בתפקיד משטאווה, יד ימינו של קובי (אביב אלוש).
"פרופיל 64" בערוץ 10 גילם את רס"ר רצאבי.
"השועלים" בתפקיד ראשי, מנחם, מנהל המשמרת. בYes.
שיחק בסדרה הקומית "כאן גרים בכיף" בערוץ 10 בתפקיד קובי, חברו של יאיר (גיא לואל) ושותפו לעסק.
סדרת הנוער "סוסי פרא" בערוץ זום, גילם את דמותו של אליקו אביטל, אביו של נתי אביטל (דניאל גד ) מאור משחק לצד כוכבי נוער מוכרים כגון: דניאל גד, יון תומרקין, ניב סולטן, שירה נאור ואחרים.
ילדות רעות בתפקיד קובי לוי, אחיו של שימי (אורי בנאי) שמנהל רומן סודי עם סוזי (אוולין הגואל).
תפקידי אורח בסדרות: דאוס ערוץ הילדים, "שולץ" בתוכנית הבידור של רועי בר-נתן, "החיים זה לא הכל" ורמזור", "בובה של לילה" בערוץ הספורט, "הפיג'מות" בערוץ הילדים, "70 מיליון סיבות לעושר" בערוץ 2, משפחה שולטת" ערוץ הילדים למנויי Yes, "בנות הזהב" בתפקיד אבשה, בנה של שוש.
בשנת 2019, שיחק בתוכנית הראליטי 2025 את ראש העיר - מר בלאק.
בשנת 2019, התחיל לשחק את המספר בסדרת ״בת אל הבתולה" של חברת HOT.

תיאטרון

בתיאטרון הבימה: גבעת חלפון אינה עונה בתפקיד ויקטור חסון, הצמה של אבא, ז'ק, פאניקה, החייל האמיץ שוייק, ליזיסטרטה, סופה של בדיחה.
בתיאטרון הקאמרי: המלט, בית ספר לנשים, משרתם של שני אדונים, זה הים הגדול.
בתיאטרון בית ליסין: תמונות יפואיות, חלום ליל קיץ
תיאטרון צוותא: מלחמה - אופרת רוק.
תיאטרון אורנה פורת: הלילה הזה.
תיאטרון מדיטק: שמשון בר לשון.
בתיאטרון הספרייה: "עד התביעה", כשאנו המתים מתעוררים, מקבת', קייטנים, הקרון, קאמיל, האחים קרמזוב, דירתה של זוויה, ניקולס ניקלבי, טלמכוס קליי, הצל, יוסף וכתונת הפסים האריה, המכשפה וארון הבגדים, משחקי חופשה, הצודקים, כולם היו בני, הים, מסעותיו של פרישון, אמדיאוס, גברים צריכים לבכות, נשות וינדזור העליזות וריצ'רד השני.

בקולנוע

ב-2006 שיחק בסרט ידיים קשורות בבימויו של דן וולמן. ב-2007 שיחק בסרט וסרמיל שביים מושון סלמונה. ב-2009 השתתף בסרט אצבע אלוהים בבימויו של יגאל בורשטיין. ב-2010 שיחק בסרט חצי טון ברונזה שכתב וביים יפתח חוצב לצידם של מיכאל הנגבי ושלמה בראבא.
ב-2012 שיחק בסרט כיפה אדומה בבימויו של ארנון צדוק. באותה השנה השתתף בסרט הדילרים בבימויו של עודד דוידוף, לצד איתי תורג'מן, אלון אבוטבול, יובל שרף וצחי גראד. ב-2014 שיחק בסרט שושנה חלוץ מרכזי בבימויו של שי כנות תחת השם קובי מורן.
ב-2015 השתתף בסרט הדרמה סוף עידן התמימות שכתבה וביימה וידי בילו. ב-2017 שיחק בסרט להציל את נטע, סרט של ניר ברגמן בכיכובם של רותם אבוהב, בני אבני, ועירית קפלן.

דיבוב

בשנת 2008 דיבב בסרט וול-E את קולו של הקפטן. בשנת 2016 דיבב בסרטים: זוטרופוליס קולו של פיטר מוסברידג' / עכבר מנהל עבודה), החיים הסודיים של חיות המחמד (קולו של דיוק), אנגרי בירדס - הסרט (קולו של לאונרד). הוא שב לדובב את דמותו של לאונרד גם בסרט ההמשך "אנגרי בירדס - הסרט 2" בשנת 2019.

עיסוקים נוספים

תסריטאי ויזם, בימים אלה מפתח דרמת פשע קומית חדשה פרי עטו.